د میدان وردګو ولایت نرخ ولسوالۍ کې د افغانی سرې میاشتې ټولنې لخوا د کار په مقابل کې د پیسو د ورکړې پروژې څخه نظارت او لیدنه وشوه!* نن چهارشنبه د روان ۱۴۴۵ سپوږمیز کال د ربیع الاول میاشتې ۱۲ مه نېټه، د افغانی سرې میاشتې ټولنې، میدان وردګ ولایتی څانګې رئیس ښاغلی! مولوی عبدالقدوس"عمر" تر څارنې لاندې، د یاد ولایت نرخ ولسوالۍ ولسوال ښاغلی! محمدجان "محمدی" په ملتیا د مرکزی دفتر، فدراسیون، مرکزی سویل لویدیځ زون او میدان وردګ ولایتی څانګې (BDRT) ټیم د غړو لخوا د نرخ ولسوالۍ په یو شمېر سیمو لکه: توکرک، بادام، خانجان خېل بالا، جانان خېل، صد مرده او... کې د فدرېشن په مالی ملاتړ د افغانی سرې میاشتې ټولنې لخوا په لاره اچول شوې پروژې له کاری ساحې او کارګرو څخه نظارت او لیدنه وشوه. تر د دمه د یادې پروژې چارې په ښه ډول روانې دی او د کار په ساحه کې کومه ستونزه نه تر سترګو کېږی.